CELEX: 62019TN0167
Language: sk
Date: 2019-03-14 00:00:00
Title: Vec T-167/19: Žaloba podaná 14. marca 2019 — Tempus Energy Germany a T Energy Sweden/Komisia

6.5.2019   
            
            
               SK
            
            
               Úradný vestník Európskej únie
            
            
               C 155/55
            
         
      Žaloba podaná 14. marca 2019 — Tempus Energy Germany a T Energy Sweden/Komisia
      (Vec T-167/19)
      (2019/C 155/65)
      Jazyk konania: angličtina
      
         Účastníci konania
      
      
         Žalobkyne: Tempus Energy Germany GmbH (Berlín, Nemecko), T Energy Sweden AB (Göteborg, Švédsko) (v zastúpení: D. Fouquet a J. Derenne, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie Komisie zo 7. februára 2018 týkajúce sa prípadu Planned Polish capacity mechanism [SA.46100, C(2018) 601 final] (1),
               
            
                  —
               
               
                  uložil Komisii povinnosť znášať vlastné trovy konania a povinnosť nahradiť trovy konania žalobkýň.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú dva žalobné dôvody.
      
                  1.
               
               
                  Prvý žalobný dôvod je založený na tom, že Komisia porušila článok 108 ods. 2 ZFEÚ a článok 4 ods. 4 a článok 6 ods. 1 nariadenia 2015/1589 (2), ako aj zásady zákazu diskriminácie, proporcionality a ochrany legitímnej dôvery a nesprávne posúdila skutkový stav, keď v nadväznosti na oznámenie prípadu Planned Polish capacity mechanism nezahájila formálne vyšetrovacie konanie. Komisii sa nepodarilo vyvrátiť pochybnosti, ktorým musela čeliť vo fáze predbežného preskúmania, čo ovplyvnilo procesné práva žalobkýň.
               
            
                  2.
               
               
                  Druhý žalobný dôvod je založený na tom, že Komisia v rozpore s článkom 296 ZFEÚ napadnuté rozhodnutie primerane neodôvodnila.
               
            
         (1)  Ú. v. EÚ C 462, 2018, s. 1.
      
         (2)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (kodifikované znenie), Ú. v. EÚ L 248, 2015, s. 9.